મનીતા એ આગળ કહ્યું કે જ્યારે તેઓ મનીષાના ઘરે પહોંચ્યા તો તેમણે ઘરવાળાને બાળક દેખાડવાની જીદ કરી. ત્યારે મનીષાના ઘરવાળા બોલ્યા કે તમે બાળકને જોઇ શું કરશો. ત્યારબાદ પણ મનીતાએ બાળકને દેખાડવાની પોતાની જીદ ચાલુ રાખી. મનીતાની જીદ આગળ હારતા મનીષાના ઘરવાળાઓએ બાળકને આપી દીધું. જ્યારે બાળકને ખોળામાં લીધું તો તેને જોયું કે બાળકના ધબકારા ચાલી રહ્યાં છે. ત્યારે મનીતાએ ઝડપથી એક પાઇપ દ્વારા બાળકના નાક અને મોંમાંથી પાણી કાઢયું અને ત્યારબાદ બાળક રડવા લાગ્યું. મનીતાએ બાળકની માતાને તેનું પોતાનું દૂધ પીવડાવાનું કહ્યું. ત્યારબાદ નવજાત અને માતાને હોસ્પિટલ લઇ જવાયા. જ્યાં બંનેની સારવાર થઇ. આ ઘટનાને સાંભળ્યા બાદ પીએમ મોદીએ જોરથી તાળી વગાડી અને મનીતાના વખાણ કર્યા.